NaiveNeuron/SloPal huggingface dataset:
Petrák, Ľubomír, poslanec NR SR (2016-11-28):
Ďakujem za slovo, pán podpredseda. Vážené kolegyne, kolegovia, vážený pán minister, dovoľte, aby som predniesol spravodajskú informáciu. Výbor Národnej rady pre vzdelávanie, vedu, mládež a šport ako gestorský výbor podáva Národnej rade Slovenskej republiky podľa § 79 ods. 1 zákona o rokovacom poriadku túto spoločnú správu výborov Národnej rady o výsledku prerokovania vládneho návrhu zákona. Národná rada uznesením z 12. októbra 2016 č. 255 sa uzniesla prerokovať vládny návrh zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov a ktorým sa mení zákon č. 552/2003 Z. z. o výkone práce vo verejnom záujme v znení neskorších predpisov (tlač 254), v druhom čítaní a prideliť ho týmto výborom: ústavnoprávnemu výboru, výboru pre financie a rozpočet a výboru pre vzdelávanie, vedu, mládež a šport. Ako gestorský výbor určila výbor pre vzdelávanie, vedu, mládež a šport a určila lehoty na prerokovanie zákona. Výbory prerokovali návrh zákona v lehote určenej uznesením Národnej rady. Iné výbory o návrhu zákona nerokovali. Gestorský výbor konštatuje, že do začiatku rokovania o návrhu zákona nedostal žiadne stanoviská od poslancov podané podľa § 75 ods. 2 zákona o rokovacom poriadku. K vládnemu návrhu zákona (tlač 254) zaujali výbory Národnej rady tieto stanoviská: ústavnoprávny výbor uznesením č. 91 z 16. novembra 2016, výbor pre financie a rozpočet uznesením č. 94 z 15. novembra 2016 a výbor pre vzdelávanie, vedu, mládež a šport uznesením č. 36 z 10. novembra 2016. Všetky výbory zhodne odporúčajú návrh zákona schváliť s pozmeňujúcimi a doplňujúcimi návrhmi uvedenými v IV. časti tejto spoločnej správy. Z uznesení výborov vyplýva 27 doplňujúcich a pozmeňujúcich návrhov a gestorský výbor odporúča Národnej rady hlasovať o návrhoch uvedených v bodoch 1 až 27 spoločne s odporúčaním schváliť. Gestorský výbor na základe stanovísk výborov vyjadrených v ich uzneseniach odporúča Národnej rade vládny návrh zákona, ktorým sa mení a dopĺňa zákon č. 440/2015 Z. z. o športe a o zmene a doplnení niektorých zákonov a ktorým sa mení zákon č. 552/2003 Z. z. o výkone práce vo verejnom záujme v znení neskorších predpisov, schváliť v znení pozmeňujúcich a doplňujúcich návrhov uvedených v tejto správe. Predmetná spoločná správa výborov o výsledku prerokovania vládneho návrhu zákona bola schválená uznesením výboru pre vzdelávanie, vedu, mládež a šport dňa 21. novembra 2016 uznesením č. 46. Týmto uznesením ma výbor zároveň poveril, aby som na schôdzi Národnej rady informoval o výsledku prerokovania vo výboroch, stanovisku a návrhu gestorského výboru. Skončil som, pán predsedajúci, prosím, otvorte rozpravu.
P. Hrušovský, predseda NR SR: (2003-09-24):
Páni poslanci, prosím, páni poslanci, prosím o pokoj. (Hlasovanie.) Prítomných je 120 poslancov, za 42, proti 70, zdržalo sa 8. Konštatujem, že uvedené body zo spoločnej správy sme neschválili. Pani poslankyňa Bauer, nech sa páči.
Ďuriš Nicholsonová, Lucia, podpredsedníčka NR SR (2018-06-13):
Pán poslanec Zelník.
Podmanický, Ján, poslanec NR SR (2019-02-07):
Dobrý deň. Vážená pani podpredsedníčka Národnej rady, vážení páni ministri, dovoľte mi, aby som interpeloval ministra dopravy Slovenskej republiky pána Árpáda Érseka. Chcem nadviazať na diskusiu, ktorú sme mali v rámci hodiny otázok, a samotný pán minister ma vyzval, aby sme si informácie, ktoré mi poskytol, doplnili na ďalšej hodine otázok, ale to sa mi zdá odkladanie možno až na ďalšiu schôdzu, preto si dovolím touto formou interpelovať ministra dopravy o poskytnutie podrobnej a komplexnej informácie v súvislosti s výstavbou diaľnice D3. Chcem sa, pán minister, spýtať, ako sú pripravené jednotlivé úseky, ktoré, na ktorých ešte nezačala výstavba. Osobitne ma zaujíma, aké kroky ste prijali v prospech toho, aby bola urýchlená príprava. Zaujíma ma aj stav majetkoprávneho vysporiadania na tých úsekoch, ktoré sa pripravujú na výstavbu. Zaujíma ma objem finančných prostriedkov, ktoré sú vyčlenené na toto majetkovoprávne vysporiadanie. Zaujíma ma takisto, či existujú riziká, ktoré ohrozujú tie plánované termíny, ktoré ste uviedli vo svojej odpovedi, a ak áno, aké sú to riziká a ako sa mienite s týmito rizikami vysporiadať. Vážený pán minister, chcem vám pripomenúť, že ide o úsek, ktorý je mimoriadne exponovaný, každý, kto si pustí rádio cez deň, tak počuje o kolónach pri Kysuckom Novom Meste, pri Čadci, sú to hodinové kolóny minimálne každý, každý deň. Je to trasa medzinárodného koridoru, je to cesta, ktorá je lievikom do Poľskej republiky, do Českej republiky, nehovoriac o tom, že je to cesta, ktorá smeruje do Nemecka, a odtiaľ je 6 hodín do Berlína, takže je to úsek, ktorý je mimoriadne zaťažovaný, a obyvatelia tohto regiónu sa právom pýtajú, ako pokračuje príprava na týchto úsekoch. Chcem vás požiadať, pán minister, o podrobnú odpoveď, takú, ktorá by uspokojila aj mňa, aj iných poslancov Národnej rady, ale hlavne obyvateľov tohto regiónu. Ďakujem pekne.
Kollár, Boris, predseda NR SR (2023-06-16):
Ďakujem. Na rozpravu evidujem tri faktické poznámky. S prvou vystúpi pán poslanec Taraba.
Ďuriš Nicholsonová, Lucia, podpredsedníčka NR SR , (2018-06-12):
V rozprave teraz vystúpi pani poslankyňa Shahzad, nech sa páči.
Kollár, Boris, predseda NR SR (2021-06-17):
Prosím, prezentujme sa a hlasujeme. (Hlasovanie.) Prítomných 124 poslancov, za 89, proti žiadny, zdržali sa 35. Konštatujem, že tento návrh sme schválili. Teraz prosím určenú spravodajkyňu z výboru pre vzdelávanie, vedu, mládež a šport poslankyňu Máriu Šofranko, aby uviedla hlasovanie v prvom čítaní o vládnom návrhu zákona, ktorým sa mení a dopĺňa zákon č. 243/2017 Z. z. o verejnej výskumnej inštitúcii, tlač 556, bod 17 schváleného programu. Nech sa páči, pani poslankyňa, máte slovo. (Hlasovanie o vládnom návrhu zákona, ktorým sa mení a dopĺňa zákon č. 243/2017 Z. z. o verejnej výskumnej inštitúcii a o zmene a doplnení niektorých zákonov a ktorým sa menia a dopĺňajú niektoré zákony , tlač 556.)
Figeľ, Ján, podpredseda NR SR (2015-09-22):
Ďakujem pekne. Na vystúpenie pána poslanca Jurzycu sú dve faktické. Nech sa páči, Miroslav Kadúc.
Laurenčík, Milan, podpredseda NR SR (2021-07-01):
Páni poslanci, vydržme ešte štyri minúty. S faktickou poznámkou, poslednou faktickou poznámkou k tomuto príspevku vystúpi pán poslanec Richard Takáč.
Danko, Andrej, predseda NR SR (2017-06-15):
Pán poslanec Kamenický.
Bastrnák, Tibor, poslanec NR SR (2015-03-10):
Ďakujem pekne. Začínam odzadu. Pán poslanec Martvoň, bohužiaľ, v druhej časti ste nereagovali na mňa, lebo ja som nikdy v živote o katastri nerozprával, takže asi je to trošku vedľa. A bohužiaľ, aj v prvej časti vašej reakcie ste sa mýlili kvôli tomu, lebo na pohotovosti to nie je za prednostné vyšetrenie, tie peniaze, ale každý pacient, ktorý príde na pohotovosť, akýkoľvek je akútny, musí zaplatiť tieto peniaze. Takže je to potom už bezpredmetné. Na druhej strane, viete, aj minule ste rozprávali o tom, že aký som strašný, lebo som ako jeden z možností, hoci som uznával, že vy ako SMER za to nebudete nikdy v živote hlasovať, som navrhol, že by sme mohli zaviesť, aby sme zjednodušili systém, ten vstupný poplatok, takisto ako na pohotovosti, takisto aj do ambulancií kvôli tomu, lebo potom je ten systém oveľa jednoduchší, nepotrebuje registračné pokladnice a tak ďalej. Je to len jedna z možností. Ale to aj preto bol pozitívny príklad, lebo teraz už aj vy ste čítali asi tie štatistiky, že v Európe Slováci chodia najviac k lekárom. A práve ten vstupný poplatok bol zavedený, obmedzil tieto návštevy u lekára, ktoré neboli opodstatnené. Takže preto odbremeníme systém, pomôžeme ľuďom s tým, že nemusia toľko zbytočne čakať na tých, ktorí len tam prídu porozprávať sa s lekárom. A na tretej strane aj šetríme peniaze. Nehovorím, že je to ideálne, nehovorím, že toto musíme robiť, len na to som poukázal, že áno, bol tu taký systém, zrušili ste to politicky, ale nie úplne a nie systematicky, lebo určitú časť ste tu nechali. Ja to nekritizujem, poukazujem len na to, že sú rôzne možnosti a musíme o tom ďalej rozprávať. Ďakujem pekne.
Kolesík, Andrej, poslanec NR SR (2012-10-16):
Keďže sme hlasovali o pozmeňujúcich návrhoch zo spoločnej správy a mám splnomocnenie gestorského výboru, odporúčam dať hlasovať o tom, že predložený návrh zákona prerokujeme v treťom čítaní ihneď.
Susko, Boris, poslanec NR SR (2015-11-13):
Ďakujem pekne za slovo. Vážený pán predseda, vážený pán minister, milé kolegyne, kolegovia, dovoľte, aby som vás informoval o prerokovaní uvedeného návrhu zákona v Ústavnoprávnom výbore Národnej rady. Národná rada pridelila vládny návrh zákona na prerokovanie ústavnoprávnemu výboru, a to aj ako gestorskému výboru, a určila lehotu na jeho prerokovanie. Poslanci Národnej rady, ktorí nie sú členmi výboru, ktorému bol návrh zákona pridelený, neoznámili v určenej lehote gestorskému výboru žiadne stanovisko k predmetnému návrhu zákona. Ústavnoprávny výbor vládny návrh zákona prerokoval a odporúčal ho Národnej rade schváliť. Z uznesenia ústavnoprávneho výboru vyplýva 55 pozmeňujúcich a doplňujúcich návrhov, ktoré sú uvedené v IV. časti tejto správy. Gestorský výbor odporúča o všetkých pozmeňujúcich a doplňujúcich návrhoch uvedených pod bodmi 1 až 55 hlasovať spoločne s návrhom schváliť. Gestorský výbor zároveň odporúča Národnej rade vládny návrh zákona schváliť aj ako celok, a to v znení uvedených pozmeňujúcich a doplňujúcich návrhov. Správa ústavnoprávneho výboru o prerokovaní vládneho návrhu zákona (tlač 1692a) bola schválená uznesením ústavnoprávneho výboru č. 752 z 10. novembra 2015. Týmto uznesením ma zároveň výbor ako spravodajcu poveril, aby som na schôdzi Národnej rady informoval o výsledku rokovania výborov a pri rokovaní o predmetnom návrhu zákona predkladal návrhy v zmysle príslušných ustanovení zákona o rokovacom poriadku Národnej rady. Pán predseda, skončil som, prosím, otvorte všeobecnú rozpravu.
Mierna, Anna, poslankyňa NR SR (2020-07-24):
Pán predsedajúci, ďakujem pekne za slovo. Ja len nadviažem na svojich predrečníkov. Takisto chcem povedať, ja som pochopila toto, že toto je ring voľný. Úplný odklon od témy, pretože dnes sa tu bavíme o tom, že odvolávame pána premiéra. Keď chápeme ten, tú jeho diplomovú prácu ako plagiát, potom ten dôvod na odvolanie bola veľmi slabá seminárna práca. A musím povedať, že aj tá debata, ktorá sa tu teraz vinie, a teda najmä po tej polnoci, vôbec nemá spoločné nič s tým, ktoré tam boli tie štyri body definované. Takže ja sa takisto via..., hovorím o tých svojich predrečníkoch, s tým súhlasím, škoda, že to povedali predo mnou. Chcela som povedať to isté.
Kaník, Ľudovít, poslanec NR SR (2015-12-21):
Tam v tom vystúpení padla otázka, že kde také je, že určujú a kto mal právo určiť trasu toho auta s tým kontajnerom. No bola taká krajina, boli také časy, kto si pamätáte na Sovietsky zväz v najhlbšom komunizme. Keď ste tam prišli ako turista, mali ste predpísanú trasu, ktorú kontrolovali policajti. Nesmeli ste sa z nej odchýliť. Jednoducho žiadne také, že sa chcete ísť pozrieť, čo je za tou zákrutou. Nie, presne určená trasa. Tak to v komunizme chodilo a keďže SMER je len nasledovník Komunistickej strany a je to tak prerastené tým myslením, tak to je také prirodzené. SMER to tak vidí. SMER takto si predstavuje spoločnosť a toto, čo sa tu dnes deje, plní dve základné úlohy. Na jednej strane prispieva to k politickej kampani, ktorá beží a ktorej cieľom je vytvoriť pocit ohrozenia a strachu a predstavu o tom, ako SMER účinne chráni záujmy občanov tým, že im berie slobodu, aby im akože garantoval bezpečnosť, aj keď nikto im bezpečnosť neohrozuje. Ale zároveň je to úplne také prirodzené v tom, v tom hlboko zakorenenom komunistickom myslení. Moc treba zobrať do rúk a ľuďom prikážeme, čo budú robiť. A keď nebudú poslúchať, tak zasiahneme. Veď máme armádu, máme políciu, máme nástroje, máme moc a nikto tu nebude si robiť, čo bude chcieť. Takto to komunisti videli a takto to SMER chce preniesť do súčasnosti.
Figeľ, Ján, podpredseda NR SR (2015-11-24):
Pán kolega, predtým, než by ste prešli k pozmeňujúcemu návrhu, vyhlasujem prestávku na prípravu rokovania o 11.00 hodine. Takže prerušujem vaše vystúpenie. Ďakujem pekne. (Prestávka.) (Po prestávke.)
Zemanová, Anna, poslankyňa NR SR (2020-07-14):
Ďakujem veľmi pekne za túto búrlivú rozpravu. Chcem povedať, že naozaj toto je taký prvý krok v sérii ďalších nevyhnutných opatrení, ktoré je potrebné, aby sme sa zbavili takýchto konaní, ktoré tu boli popísané v rozprave, a aby sa naozaj aj vyhlo rôznym konfliktným situáciám, ktoré tu boli, ktoré tu boli pomenované. V súbehu, samozrejme, s tým, ako už aj povedala moja spolupredkladateľka pani poslankyňa Pivková, že ide aj preverenie aplikačnej praxe veterinárneho zákona, jeho novely, kde bol prijatý ten § 22 o ochrane zvierat. Ideme sa naozaj pýtať a zistiť, ako to funguje v praxi, ako funguje čipovanie, ako je zabezpečený výkon tohto paragrafu, áno, aj v tých spomínaných osadách, a ako vlastne bude potrebné prípadne aj upraviť legislatívu v rámci tohto, tohto zákona a v prvom rade aj výkon samotnej štátnej veterinárnej správy a možno aj v súčinnosti s políciou, aby sa eliminovali takéto, takéto konania, či to je na úseku priestupkového, alebo teda nebodaj až trestnoprávnej zodpovednosti. Všetky podnety a pripomienky sme si poznačili, určite sa im budeme všetkým podrobne venovať aj tým, ktoré si myslím, že boli veľmi pritiahnuté za vlasy a vôbec sa netýkajú tohto zákona, pretože keď by si, keď si pozorný čitateľ, ten, kto trochu vie čítať zákony, si prečíta paragrafové znenie a vlastne aj dôvodovú správu, ktorá je súčasťou toho zákona, tak by bolo jasné, že niektoré tie pripomienky boli naozaj, naozaj neprimerané, ale okej. Aj to, táto diskusia, viem si predstaviť, že je medzi ľuďmi, že takéto rôzne extrémne pohľady sa môžu vyskytnúť a je na nás, na navrhovateľoch, aby sme dali slušnú a jasnú odpoveď na všetky otázky, aj tie, ktoré nám sa zdajú ako absolútne nepríslušné k tomuto zákonu. Takže budeme sa tomu venovať tak, aby v druhom čítaní dostal každý odpoveď na tú svoju otázku, pripomienku a aby bol tento zákon naozaj schválený a prijatý tak, aby nebol len na papieri, ale aby naozaj aj priniesol zlepšenie stavu, čo sa týka vo veci týrania, týrania zvierat. To je z môjho pohľadu na túto chvíľu všetko a ďakujem teda všetkým za rozpravu a pripomienky.
Smolíková, Eva, poslankyňa NR SR (2017-02-02):
Áno, tak ja upresním, aby sme v tom nemali naozaj problém a ďakujem za upozornenie. Predtým to bolo opačne, takže ten zákon o majstroch odbornej výchovy bude až ďalší a teraz išlo naozaj o tom zákone 245. Takže potom sa môžem, keď skončíme a začneme znova, tak potom vystúpim v rozprave k tomu. Ďakujem pekne.
Tóth, Tibor, poslanec NR SR (2010-12-08):
Ďakujem pekne. Vážený pán predsedajúci, k návrhu zákona č. 199/2004 Z. z. Colný zákon, tlač 102, v rozprave nevystúpil nikto. Budeme hlasovať o bodoch zo spoločnej správy. Navrhujem hlasovať spoločne o bodoch 1, 2, 3, 4, 5, 6, 7 s návrhom gestorského výboru schváliť.
Laššáková, Jana, podpredsedníčka NR SR (2014-11-08):
S reakciou pán poslanec Hlina.
Viskupič, Jozef, poslanec NR SR (2014-12-11):
Mám taký pocit, že už sa mi to stalo za posledné dva dni druhýkrát, že máme snahu – nejaká časť opozície – niečo zmeniť a debata sa nedeje cez politické spektrum, ale druhá časť opozície hovorí, že nie celkom možno by to bolo aj nejak inak dobré. Neviem síce ako, ale teda odstrániť ministerskú, odstrániť závislosť RTVS od dobrovôle ministerstva do zákona sa časti opozície nezdá ako dobré a mám pocit, že keďže to nevieme vysvetliť im, tak by sme mali pristúpiť a osvojiť si ten hlina bastering, že tu navrhujem ako procesuálne, že kým sa k tomu nevyjadrí poslanec SMER-u a možno aj tu prítomný pán predseda výboru pre médiá a kultúru, tak to budeš proste predkladať a sťahovať pred hlasovaním, pán predkladateľ, pretože neviem, či to prijmú. Ale ja by som naozaj chcel vedieť, pri všetkej úcte, pán poslanec Kvasnička, názor vládnej strany SMER na to, že akým spôsobom vieme v krátkodobom, strednodobom a dlhodobom horizonte riešiť médiá verejnej služby a či chceme zabezpečiť ich reálne predvídateľné financovanie z hľadiska bázy, ktorú tu riešime, čiže z rozpočtu, alebo či naberú politickú, nie marketingovú odvahu a zvýšia koncesionárske poplatky a dajú tej RTVS toľko peňazí, koľko potrebuje na fungovanie. To je celé, čiže dávam iba taký návrh, aby sme sa naozaj k tomu vyjadreniu dostali, pretože nijakú inú možnosť nemáme, ako je, pán poslanec Kvasnička, predložiť to do pléna Národnej rady. A tým, že oni nám tie body zhadzujú, tak sa to dostalo na rad až po rokovaní o rozpočte. Ale sme radi, že nám aspoň dovolili o tom rokovať.
Petrák, Ľubomír, poslanec NR SR (2015-03-12):
Ako posledný návrh máme pozmeňujúci návrh pána poslanca Blanára, ktorý obsahuje len jeden pozmeňujúci bod. Dajte hlasovať o tomto návrhu.
Janiš, Stanislav, poslanec NR SR (2011-09-14):
Budeme hlasovať o bode 25 s odporúčaním gestorského výboru schváliť.
Danko, Andrej, podpredseda NR SR (2024-06-14):
S reakciou poslanec Ledecký.
Dostál, Ondrej, poslanec NR SR (2024-01-24):
Pán poslanec Horecký, ja by som podobne ako pán poslanec Gašpar chcel oceniť vaše vystúpenie. Ja som tu sedel dlhšie ako pán poslanec Gašpar a môžem teda konštatovať, že vaše vystúpenie bolo rovnako korektné a rovnako vecné ako drvivá väčšina vystúpení v rozprave a drvivá väčšina faktických pripomienok. Keby tu pán poslanec Gašpar sedel dlhšie, tak by to tiež vedel. Pán poslanec Horecký, povedali ste teraz, že ste rád, že nie sme tí pekári, ale iba poslanci, a ja som si tak nevdojak spomenul na tú výmenu, ktorú som mal s pánom predsedom Pellegrinim, ktorý práve predsedal, a skákal do mojej faktickej poznámky. A keď som reagoval na jeho tvrdenie o tom, ako, ako tu dlho rokujeme, a že tu budeme rokovať aj v noci a že je to v poriadku. A ja som teda upozornil, že zlodeji sú zvyknutí pracovať v noci, a on vtedy spomenul aj tých pekárov, aj sestričky, aj lekárov, ktorí pracujú v noci. No ale je rozdiel, prečo pracujú v noci lekári, sestričky alebo pekári na jednej strane a zlodeji na druhej strane, lebo tí lekári, sestričky alebo aj pekári pracujú v noci preto, že niekto potrebuje, aby pracovali práve v noci. Nie preto, že by si mysleli, že noc je optimálna na tú ich činnosť. Kdežto tí zlodeji, tí si to, tí sa slobodne rozhodnú, že sa im najlepšie kradne vtedy, keď je tma, keď sa im nikto nepozerá na prsty. A aj vládna koalícia sa dnes rozhodla, že utne rozpravu o skrátenom legislatívnom konaní tak, že sa bude rokovať nonstop, že sa bude rokovať v noci, takže to v noci, ktoré tu dnes zažívame, sa nepodobá na to v noci pekárov, lekárov a sestričiek, ale na tú noc zlodejov. (Potlesk.)
Dostál, Ondrej, poslanec NR SR (2023-11-21):
Ďakujem, pani poslankyňa. Vôbec sa nemusíte ospravedlňovať, že skúsenejším kolegom pripomínate ustanovenia zákona o rokovacom poriadku. Aj tí skúsenejší poslanci, ktorí sú tu už niekoľko volebných období, jednak buď si neuvedomujú, že takéto ustanovenia sú v zákone, alebo keď si to uvedomujú, tak tým horšie, pretože ich vedome porušujú a je veľmi správne, že im to budeme pripomínať, budeme im oživovať pamäť a budeme ich upozorňovať na to, že sa chystajú porušiť zákon a nerobia to z nevedomosti, lebo áno, niekedy sa môže stať, že niekto sa dopustí porušenia zákona, lebo si nie je vedomý, že zákon mu niečo prikazuje alebo zakazuje, ale toto nie je ten prípad. V tomto prípade si vládna koalícia veľmi dobre uvedomuje, že nie sú naplnené ustanovenia zákona o rokovacom poriadku, ktoré sa týkajú skráteného legislatívneho konania, napriek tomu vláda takýto návrh dala, napriek tomu koaliční poslanci budú za takýto návrh hlasovať, takže je správne, že ste im pripomenula, ktorých ustanovení sa to týka, aké to bude mať dopady a ako som už povedal aj vo svojom vystúpení, my im nemôžeme zabrániť, aby to spravili, oni majú väčšinu, ale máme možnosť ich na to upozorňovať a mali by sme ich na to upozorňovať, aby nemohli sa vyhovárať na to, že nevedeli, čo robia. Oni to veľmi dobre vedia, vedia, že porušia zákon a napriek tomu to urobia.
Laurenčík, Milan, podpredseda NR SR (2021-10-27):
Toto bola písomná časť rozpravy. Teraz sa pýtam, či má záujem niekto prihlásiť sa do rozpravy ústne? Končím možnosť prihlásiť sa do rozpravy. Do rozpravy sa prihlásili dvaja páni poslanci. Ako prvý vystúpi pán poslanec Peter Kremský a pripraví sa pán poslanec Viliam Záhorčák.
Klus, Martin, poslanec NR SR (2018-11-28):
Mňa takisto veľmi mrzí, že sú všetci tí, ktorí vznesú konkrétne pripomienky k tomuto rámcu, označovaní za xenofóbov, populistov, izolacionistov, zápecníkov a neviem čo ešte všetko, my stále dookola opakujeme tie isté výhrady k tomuto rámcu a stále dookola nedostávame odpovede práve od tých, ktorí sa tohto rámca zastávajú, že by sme sa nemuseli obávať tejto záležitosti. Keď podobné výhrady má napríklad Rakúsko, Austrália, Spojené štáty americké, Dánsko, Izrael, no aj ďalšie krajiny, tak títo už xenofóbovia, nacionalisti alebo populisti nie sú, ale keď rovnaké výhrady alebo podobné vznesieme my, tak je to problém. Úprimne ma to trápi a do istej miery aj uráža. A rád by som sa opýtal pani poslankyni, čo hovorí na to, že SMER spolu s SNS práve predstavili dohodu, podľa ktorej sa do Marrákeša nepôjde. A teda žiadne explanation of statements alebo vysvetlenie našich pozícií sa podľa toho scenára, ktorý popisovala pani poslankyňa, nekoná. Rád by som sa teda opýtal, aká je pozícia strany MOST – HÍD v tejto záležitosti, a či teda takúto dohodu medzi dvomi ďalšími koaličnými partnermi podporí.
Krúpa, Juraj, poslanec NR SR (2021-05-06):
Ďakujem veľmi pekne. Ja budem stručný. S týmto návrhom ste, kolegovia, dokázali, že tomu vôbec nerozumiete. Medzinárodné právo je vždy nadradené vnútroštátnemu právu. Tak to bolo vždy a tak to vždy bude. To isté platí aj o práve Európskej únie. V prípade, že by sme vypovedali takúto zmluvu, v tom prípade (povedané so smiechom) prestane platiť vôbec princíp fungovania Európskej únie a tým pádom prestane fungovať Európska únia. To je niečo, čo v podstate vidím, že chcete týmto akože docieliť. Ale, samozrejme, že ste úplne mimo. Je to absolútne nepochopenie podstaty fungovania Európskej únie a vôbec takejto medzinárodnej inštitúcie alebo organizácie. A ono, viete, toto platilo v podstate, takáto, tieto zmluvy, ktoré sa dodržiavajú platili odjakživa, už od Rímskej ríše sa hovorí pacta sunt servanda. Takže asi toľko. Čiže toto, čo vy žiadate, je naozaj úplne mimo. (Potlesk.)
Sulík, Richard, predseda NR SR (2011-03-24):
Ďakujem za upozornenie. Pán poslanec, samozrejme, mám snahu dodržiavať rokovací poriadok. A budem dbať na to, aby som mal mikrofóny vždy poctivo vypnuté. Ale ďakujem za upozornenie, no. Pán Beblavý ako spravodajca sa prihlásil v rámci rozpravy. Takže máte slovo. Chcete sa aj vy vyjadriť v rámci rozpravy? (Reakcia navrhovateľa.) Nie. A, pán minister, chcete sa vyjadriť v rámci rozpravy? (Reakcia ministra Jurzycu.) Áno. Takže pán Beblavý a potom pán Jurzyca.
Figeľ, Ján, podpredseda NR SR (2014-12-10):
Ďakujem pekne. Teraz dávam slovo spravodajcovi, ktorého určil navrhnutý gestorský výbor, pre hospodárske záležitosti, pánovi poslancovi Alojzovi Přidalovi.
Gaborčáková, Soňa, poslankyňa NR SR (2017-02-03):
Ďakujem za slovo. Ďakujem ti, kolegyňa, že si otvorila otázku naozaj možno aj tých priemerných miezd na Slovensku. Pomocní zamestnanci zarobia v hrubom 537 euro za rok 2016 a kvalifikovaní robotníci a zamestnanci v službách 663 euro. Sú to aktuálne čísla a naozaj tí ľudia nevedia vyžiť v regiónoch práve východného Slovenska, ale práve severovýchodného Slovenska, kde množstvo ľudí odchádza do zahraničia. Keď už tam niekto je a chce si trošku zvýšiť ten plat popri tých sumách, ktoré som vravela, určite by pomohlo práve to, že im zaplatia soboty a nedele. Keď už tá mama alebo otec majú pracovať v sobotu alebo v nedeľu, tak nech majú aspoň za to zaplatené. Ďakujem.
Valocký, Jozef, poslanec NR SR (2011-09-08):
Ďakujem pekne, pán predsedajúci. Pán poslanec, podľa tvojho vystúpenia mi to pripadá tak, ako keby sme z lekární chceli už spraviť obchody, také komerčné nejaké miesta, kde sa budú rozdávať za vernostné nejaké vysávače, žehličky a už neviem čo všetko. Už nedehonestujte celý zdravotnícky stav a lekárenský stav. Po druhé. Neustále tvrdíme, že v zdravotníctve je málo peňazí. Prečo ste dovolili zisk zdravotným poisťovniam, ak je málo peňazí? Firma, ktorá má málo peňazí, má zisk? Pán poslanec, no nemá zisk. Tak prečo vehementne ste sa bili za poisťovne, aby mohli vykazovať zisk? Ako vykážu ten zisk? Len tak, že to nedajú do zdravotného systému tie peniaze, ktoré k nim prídu zo zákona od ľudí. A ešte aj z lekární chcete urobiť jedno biznis centrum, no tak toto už absolútne nechápem. Ďakujem veľmi pekne.
M. Hort, podpredseda NR SR: (2008-09-17):
Otváram všeobecnú rozpravu. Konštatujem, že do rozpravy som dostal jednu písomnú prihlášku. A to sa hlási pani poslankyňa Magdaléna Vášáryová, ktorej teraz dávam slovo. Po jej vystúpení a prípadných faktických poznámkach bude možné prihlásiť sa do rozpravy ústne. Nech sa páči, pani kolegyňa.
Hrušovský, Pavol, predseda NR SR (2012-02-29):
S faktickými poznámkami sa nehlási z poslancov na vystúpenie pána poslanca Kollára žiaden poslanec. Pán poslanec Burian je ďalším poslancom prihláseným do rozpravy k prerokovávanému vládnemu návrhu zákona. Nech sa páči, pán poslanec Burian.
Pellegrini, Peter, predseda NR SR (2015-09-16):
Ďalší vystúpi v rozprave pán poslanec Brocka.
Laššáková, Jana, podpredsedníčka NR SR (2015-06-25):
Pán minister, chcete odpovedať?
Nicholsonová, Lucia, poslankyňa NR SR (2014-11-08):
Ďakujem pekne. Mne už je to až trápne to neustále opakovať, ale ľuďom nejde server Národnej rady, nemôžu nás sledovať on-line. Máme tu celý tím odborníkov, máme zaplatený internet. Ako on by mal počítať s takou kapacitou, s takým návalom, že ľudia sa budú zaujímať, čo sa deje v Národnej rade Slovenskej republiky. Ja už tu vystupujem, už asi tretíkrát s tým procedurálnym návrhom a je mi to už naozaj trápne, ale ľudia píšu toto, že: zabudnite na to, poslanci, choďte domov, keď sa neviete postarať ani o to, aby fungoval server; ako vy chcete spravovať túto krajinu? A ďalšie komenty. Takže ja vás veľmi pekne prosím, pani predsedajúca, ja viem, že vy teda priamo to neovplyvníte, ale skúste vyzvať kompetentných, nech okamžite zriadia nápravu, lebo tam vonku sú tisíce ľudí, ktorí to chcú a majú právo to sledovať. Ďakujem pekne.
P. Hrušovský, predseda NR SR: (2004-06-17):
Poprosím pána poslanca Šulaja, ktorý je poverený za skupinu poslancov predložiť návrh na zmenu zákona, ktorým sa mení a dopĺňa zákon č. 595/2003 Z. z. o dani z príjmov v znení neskorších predpisov . Prerokúvame ho tlač ako 728 (pozn.: správne má byť 727). Nech s páči, pán poslanec Šulaj, máte slovo. (Rokovanie o návrhu poslanca Národnej rady Slovenskej republiky Igora Šulaja na vydanie zákona, ktorým sa dopĺňa zákon č. 595/2003 Z. z. o dani z príjmov v znení neskorších predpisov , tlač 727.)
Bugár, Béla, podpredseda NR SR (2019-09-10):
Prezentujme sa a hlasujme o tomto návrhu. (Hlasovanie.) Prítomných 146, za 80, proti 22 zdržalo sa 43 poslancov, 1 nehlasoval. Sme v treťom čítaní . Otváram rozpravu. Pýtam sa, či sa hlási niekto do tretieho čítania. Pani Verešová? Nie. Takže skončím rozpravu. Nech sa páči, záverečné hlasovanie.
P. Hrušovský, podpredseda NR SR: (2002-01-30):
(Hlasovanie.) Prítomných je 108 poslancov, za 105, proti 0, zdržal sa 1, nehlasovali 2. Konštatujem, že sme schválili návrh poslancov Národnej rady Slovenskej republiky na vydanie zákona, ktorým sa mení a dopĺňa zákon č. 94/1963 Zb. o rodine v znení neskorších predpisov a zákon č. 99/1963 Zb. Občiansky súdny poriadok v znení neskorších predpisov. Pristúpime k rokovaniu o ďalšom bode programu, ktorým je návrh poslancov Národnej rady Slovenskej republiky Jirka Malchárka a Petra Kresáka na vydanie zákona, ktorým sa mení a dopĺňa zákon č. 315/1996 Z. z. o premávke na pozemných komunikáciách v znení neskorších predpisov (tlač 1144) – druhé čítanie. Poprosím teraz pána poslanca Hamžíka, aby ako spoločný spravodajca uviedol návrhy na hlasovanie. P. Hamžík, poslanec: Ďakujem, pán predsedajúci. Keďže z rozpravy v druhom čítaní nevyplynuli žiadne návrhy, navrhujem, aby sa hlasovalo v súlade so spoločnou správou, a to nasledovne: spoločne o bodoch 1, 2, 5 a 6 s odporúčaním gestorského výboru schváliť. Hlasovať o bode 3 s odporúčaním gestorského výboru taktiež schváliť. A samostatne taktiež hlasovať o bode 4 s odporúčaním gestorského výboru neschváliť.
Lubyová, Martina, ministerka školstva, vedy, výskumu a športu SR (2017-10-12):
Môžem? Môžem reagovať?
J. Mikuš, poslanec: (2006-04-19):
Dovoľte mi ešte jednu myšlienku. Okrem toho, čo povedal pán predseda Najvyššieho kontrolného úradu, že vedenie zmenilo alebo zvýšilo účinnosť, zmenila sa organizačná štruktúra, chcel by som povedať, že len na našom výbore bola ocenená - odhliadnuc od výkonu NKÚ - aj vecná stránka tejto správy, ktorá je prehľadná, jasná, transparentná a aj tu vidno zmenu alebo iný vietor vo vedení Najvyššieho kontrolného úradu. Ďakujem pekne za pozornosť, pán podpredseda, môžete otvoriť rozpravu.
Jurinová, Erika, podpredsedníčka NR SR (2013-10-25):
Ďakujem pekne, pani podpredsedníčka. Chcete sa, pani spravodajkyňa, vyjadriť k novele? Ďakujem pekne. Prerušujem rokovanie o tomto bode programu a pristúpime k druhému čítaniu o návrhu poslankyne Bibiány Obrimčákovej k vydaniu zákona o používaní a ochrane paralympijskej symboliky a o slovenskom paralympijskom výbore. Návrh zákona je uverejnený ako tlač 667. Spoločná správa výborov má tlač 667a. Dávam slovo pani poslankyni Bibiáne Obrimčákovej, aby návrh odôvodnila. Nech sa páči. (Rokovanie o návrhu poslankyne Národnej rady Slovenskej republiky Bibiány Obrimčákovej na vydanie zákona o používaní a ochrane paralympijskej symboliky a o Slovenskom paralympijskom výbore , tlač 667.)
P. Hrušovský, predseda NR SR: (2003-04-23):
A. Hajduk, poslanec: Áno, odporúčanie gestorského výboru je schváliť zákon ako celok včítane pripomienok, ktoré vzišli z rozpravy. (Hlasovanie.) 97 prítomných, 92 za, 2 proti, 3 nehlasovali. Konštatujem, že návrh sme schválili. Páni, ešte sme neskončili, čo sa rozchádzate? Ideme do tretieho čítania, pán minister! Sadnite si. Kde sa zberáte? Panie poslankyne, páni poslanci, pristúpime k tretiemu čítaniu, otváram rozpravu o tomto bode programu. Pýtam sa prítomných pánov poslancov, či sa hlási do rozpravy niekto ústne a chce podať opravu legislatívnotechnických alebo jazykových chýb uvedených v zákone. Konštatujem, že nie. Preto vyhlasujem rozpravu o tomto bode programu za skončenú. Pristúpime k hlasovaniu o vládnom návrhu zákona o aplikácii čistiarenského kalu a dnových sedimentov do pôdy a o doplnení zákona č. 223/2001 o odpadoch a o zmene a doplnení niektorých ďalších zákonov ako o celku s odporúčaním gestorského výboru, pán poslanec... A. Hajduk, poslanec: Schváliť.
Bugár, Béla, podpredseda NR SR (2018-11-29):
Dobre, do zápisu. Takže teraz pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti (tlač 1241). Pán poslanec Podmanický, máte slovo. (Hlasovanie o vládnom návrhu zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 1241.)
Bugár, Béla, podpredseda NR SR (2018-12-04):
Prezentujme sa a hlasujme. (Hlasovanie.) Prítomných 144, za 33, proti 3, zdržalo sa 108 poslancov. Návrh nebol schválený.
M. Číž, podpredseda NR SR: (2007-03-28):
Dlho pravdepodobne, dvakrát toľko ste hovorili ako ja, som sa to snažil nejakým spôsobom si odstopnúť a teraz, čo ste povedali, no, 95 % z toho, čo ste povedali, tu už odznelo. Zásadne tu odznelo s tým, že ani náznak dialógu vo vašom vystúpení, veď tie repliky, ktoré ste znovu opakovali, sme dali my naše stanoviská, tak ste mali s nimi polemizovať. Tomu som rozumel, lebo to je dialóg. To tu nebolo opäť. Opäť ste prišli, no tak ja som tam cítil povýšený tón, demonštrovaný sebaobdiv, teda, že ak máme byť z toho hotoví, ani náznak volania po dialógu a po tom, že trošičku pracujete s našimi argumentmi, s naším videním a istú mieru možno aj empatie sociálnej napríklad. To mi tam jednoducho chýbalo. Bez ostychu hovoríte o tom, že my vyrábame z tohto vnútropolitický problém, predtým z toho je to naša aktivita? Veď ten problém, ktorý tu je, ak niekto z toho robí vnútropolitický problém, pán kolega, no, nie sme to my, principiálne nie, a chcem zároveň aj zademonštrovať, že naozaj sa chceme dohodnúť. Chceme nájsť zmysluplný argument, ale nie v tej polohe, ktorý sa tu ponúkol ako forma dialógu a hľadanie pravdy. A ak sa trošku zlepšila celá situácia, chcem povedať za náš klub, že to veľmi vítame, aspoň trošku, a že sme schopní o veciach rozprávať aspoň tých posledných 20 alebo posledné 2 hodiny z celej tej dvojdňovej diskusie zmysluplne. Vážim si to, pevne verím, že toto je ten moment, to malé svetielko nádeje do budúcnosti. Ďakujem.
Grendel, Gábor, podpredseda NR SR (2021-06-22):
Prezentujme sa a hlasujme. (Hlasovanie.) Prítomných 132 poslancov, za 83, proti 13, zdržalo sa 36, hlasovali všetci prítomní. Konštatujem, že sme tieto body zo spoločnej správy schválili.
Kadúc, Miroslav, poslanec NR SR (2013-06-27):
Ďakujem. Vážená páni predsedajúca, vážené pani poslankyne, vážení páni poslanci, predmetný návrh zákona bol doručený poslancom v zákonom ustanovenej 15-dňovej lehote pred schôdzou Národnej rady, na ktorej sa uskutočňuje jeho prvé čítanie, a spĺňa po formálnoprávnej stránke náležitosti uvedené v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady zároveň vo svojom rozhodnutí č. 530 z 31. mája tohto roku navrhol, aby návrh zákona prerokoval ústavnoprávny výbor, ktorý zároveň navrhol aj ako gestorský výbor s tým, že gestorský výbor prerokuje predmetný návrh zákona v druhom čítaní do 30. augusta 2013. Zo znenia uvedeného návrhu zákona je zrejmý účel navrhovanej úpravy, ktorý predniesol predkladateľ. Vychádzajúc z oprávnení, ktoré pre mňa vyplývajú z rokovacieho poriadku, odporúčam, aby Národná rada po všeobecnej rozprave sa uzniesla podľa § 73 ods. 3 písm. c) rokovacieho poriadku na tom, že uvedený návrh zákona prerokuje v druhom čítaní. Odporúčam zároveň predmetný návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia Národnej rady č. 530. Pani predsedajúca, prosím, otvorte všeobecnú rozpravu.
Laššáková, Jana, podpredsedníčka NR SR (2012-05-16):
Pán poslanec, chcete reagovať na faktické? Stlačte trojku, tlačidlo.
Grendel, Gábor, podpredseda NR SR (2022-06-16):
Vážené panie poslankyne, vážení páni poslanci, v súlade so zákonom o rokovacom poriadku nasleduje hodina otázok , ktorú týmto otváram. Poslanci písomne položili do včera do dvanástej hodiny trinásť otázok na predsedu vlády a 23 otázok na členov vlády. Overovatelia schôdze vyžrebovali ich poradie. Upozorňujem, že na otázky poslancov, ktorí nie sú prítomní v rokovacej sále, sa neodpovedá. Prosím pána predsedu vlády Eduarda Hegera, aby oznámil, kto z členov vlády bude odpovedať na otázky za neprítomných členov vlády.
Huba, Mikuláš, poslanec NR SR (2014-11-25):
Ďakujem za slovo. Podávam týmto procedurálny návrh, aby sme schválili nový bod programu schôdze, takpovediac vo vlastnej veci, v rámci ktorého by sme sa zaoberali deficitmi vo fungovaní tejto inštitúcie. Od informačného deficitu, ktorým dlhodobo trpíme v súvislosti s výstavbou nových garáží v areáli Hradu, ale aj s úplne nelogickým nesprístupnením promenády pozdĺž areálu Národnej rady s výhľadom na Dunaj, chýbajúcim prirodzeným presvetlením tejto rokovacej sály a podobne. Odôvodnenie. Vzhľadom na zásadné zmeny vo vedení Národnej rady považujem túto schôdzu za priam ideálnu na prerokovanie vyššie uvedených problémov v rámci nového bodu programu schôdze. Pôvodne som chcel v tomto zdôvodnení uviesť aj požiadavku nového dlhodobo chýbajúceho panelu venovanému roku 1989... (Prerušenie vystúpenia časomerom.)
Bugár, Béla, podpredseda NR SR (2017-09-14):
Pán poslanec Pčolinský.
J. Budaj, poslanec: (2002-03-20):
Návrh skupiny poslancov bol pridelený na prerokovanie ústavnoprávnemu výboru a Výboru Národnej rady pre kultúru a médiá. Ústavnoprávny výbor nebol uznášaniaschopný, takže návrh zákona neschválil. Výbor pre kultúru a médiá odporučil prijatie návrhu skupiny poslancov s pozmeňujúcimi a doplňujúcimi návrhmi, ktoré uviedla rozsiahlo už pani predkladateľka. Pán predsedajúci, návrh zákona je malou novelou známeho zákona o vysielaní a retransmisii. Všetci sme si vedomí, že v budúcnosti tento zákon bude ďalej pozorne sledovaný verejnosťou, vysielateľmi aj zahraničím, kde je tento zákon súčasťou našej kapitoly o audiovízii. Novela nemení zákon takým spôsobom, že by sa táto kapitola o audiovízii otvárala, a preto mám za to, že je prínosom pre skvalitnenie funkčnosti účelu zákona, pre ktorý bol vytvorený. Ďakujem, skončil som, otvorte, prosím, rozpravu.
Figeľ, Ján, podpredseda NR SR (2012-10-29):
S reakciou na faktické poznámky, nech sa páči, pán Pavol Hrušovský.
Čekovský, Kristián, poslanec NR SR (2022-03-16):
Ďakujem pekne, pán predsedajúci. Ja by som iba chcel opraviť alebo teda uviesť k hlasovaniu na, pre záznam, že pri hlasovaní č. 66 ma vykázalo, že som nehlasoval. Neprítomný. Hlasoval som za. (Reakcia v pléne: „Marihuana?“ ) Marihuana. (Povedané so smiechom.) Za vlastný, pri vlastnom návrhu ma vykázalo, že som, že som nehlasoval, teda že som neprítomný. Ďakujem.
Kažimír, Peter, podpredseda vlády a minister financií SR (2015-05-06):
Ďakujem, pán podpredseda, za slovo. Prajem všetkým príjemný dobrý deň. Predloženým návrhom zákona sa umožní previesť majetok štátu určený na účely hospodárskej mobilizácie zo správy správcov majetku štátu do vlastníctva iného subjektu hospodárskej mobilizácie, ktorý je v 100-percentnom vlastníctve štátu. Schválením navrhovaného postupu správca majetku štátu ušetrí finančné prostriedky, nakoľko náklady na servis, údržbu, odborné prehliadky a odborné skúšky zariadení, ktoré sú súčasťou tohto majetku, bude znášať nový vlastník, ktorý musí byť subjektom hospodárskej mobilizácie a musí byť aj v 100-percentnom vlastníctve štátu, pričom takto prevedený majetok musí aj naďalej slúžiť na účely hospodárskej mobilizácie. Ďalej sa návrhom tohto zákona úplne vypúšťajú všetky ustanovenia o poskytovaní príspevku na obstaranie majetku štátu určeného na účely hospodárskej mobilizácie. Ministerstvám a ústredným orgánom štátnej správy, ktoré nie sú určené ako subjekty hospodárskej mobilizácie, umožňuje zase návrh tohto zákona v stave bezpečnosti vykonávať opatrenie hospodárskej mobilizácie podľa § 5 písm. a), t. j. krízové plánovanie, a môžu taktiež spracovávať krízový plán hospodárskej mobilizácie alebo údajový dokument. Okrem toho sa týmto ústredným orgánom umožňuje v stave bezpečnosti uplatňovať požiadavky o ústredných orgánoch, ktoré sú subjektom hospodárskej mobilizácie, pričom tieto požiadavky by sa mali týkať napríklad prednostného zabezpečenia dodávok pitnej vody, ropných výrobkov a iných požiadaviek, ktoré budú v krízovej situácii nevyhnutné na to, aby tieto ústredné orgány boli schopné čo najdlhšie plniť svoju činnosť. Toľko na úvod, ďakujem.
Šeliga, Juraj, podpredseda NR SR (2020-07-24):
Pán minister, prosím, aby ste uzavreli svoju reč, lebo už vám uplynul čas.
P. Paška, predseda NR SR: (2010-03-09):
(Hlasovanie.) 128 prítomných, nik nebol za, 91 proti, 37 sa zdržalo. Tieto návrhy sme neschválili.
Figeľ, Ján, podpredseda NR SR (2014-10-22):
Na vystúpenie pána ministra sú dve faktické poznámky. Nech sa páči, Pavol Frešo, s prvou.
Kollár, Jozef, poslanec NR SR (2015-04-23):
Ďakujem pekne za slovo. Vážený pán predseda Národnej rady Pellegrini, opäť ste vrátili vaším príspevkom úroveň rokovania parlamentu na takú úroveň, ktorá sa už nedá podliezť. A je mi veľmi ľúto, že v tomto virvare zanikla vážnosť môjho procedurálneho návrhu. Podávam iný procedurálny návrh, keďže ste to rýchlo odviedli pozornosťou na prezenčku a nepochopili ste naozaj, že hrozí Slovenskej republike vážny problém zo strany Európskej centrálnej banky. A preto procedurálny návrh znie: navrhujem, aby sa hlasovalo o predloženom návrhu, vládnom, až potom, keď vláda predloží stanovisko Európskej centrálnej banky k prerokovávanému návrhu zákona. Ďakujem pekne.
J. Baška, minister obrany SR: (2009-09-08):
Cieľom tohto predloženého návrhu zákona je vytvoriť legislatívny rámec pred pôsobenie ozbrojených síl Slovenskej republiky v rámci integrovaného systému protivzdušnej obrany NATO, tzv. NATINAC, ktorého podstatou je efektívnejšie zabezpečovanie nedotknuteľnosti vzdušného priestoru Slovenskej republiky kompatibilne s inými členskými štátmi organizácie Severoatlantickej zmluvy. Predložený návrh zákona súčasne reaguje na niektoré poznatky vyplývajúce z aplikácie platnej právnej úpravy týkajúcej sa ochrany vzdušného priestoru Slovenskej republiky a obsahuje aj niektoré legislatívnotechnické úpravy vyplývajúce z doterajšieho používania tohto zákona. Vážený pán predsedajúci, vážené panie poslankyne, poslanci, chcem vás požiadať o prerokovanie návrhu zákona a jeho postúpenie na ďalšie prerokovanie vo výboroch Národnej rady Slovenskej republiky. Ďakujem za pozornosť.
Vaľová, Jana, poslankyňa NR SR (2021-11-09):
Ďakujem veľmi pekne. Pán poslanec Cmorej, tak ja vám poviem, s niektorými pozmeňovákmi súhlasím. Určite súhlasím s tým, aby život dieťaťa nebol nadradený nad život ženy, pretože o tom hovorí aj Ústavný súd Slovenskej republiky a jednoducho žena-matka, ktorá má ešte doma ďalšie deti, tak určite je pre túto rodinu potrebná a malo by to byť, malo to byť, mali by mať rovnaké práva aj matka, aj dieťa. S čím nesúhlasím, je, že 15-ročné deti, pretože som matka a viem, čo je to dieťa, mám dve deti. Neviem, či vy máte, pán Cmorej, deti. Ak máte, tak mi to povedzte. (Reakcia z pléna.) Som rada, ale určite nie 15-ročné. Ako 15-ročné deti môžu sami rozhodovať o tom, či pôjdu na potrat, alebo nepôjdu bez súhlasu rodiča. Viete, čo je to puberta? Pubertu lekári klasifikujú, neviem, akých ste tam mali lekárov gynekológov, že je od 10 do 18 rokov. Ak sa to zmenilo, tak ma vyveďte z omylu, kedy je emočná instabilita, kedy ľudský organizmus rastie rýchlosťou sto percent a podobne. Čiže s tým nesúhlasím. A, pán Stančík, dovolila, či, pán Cmorej, prepáčte, dovolila by som si povedať, skúste svoje deti učiť vychovávať slušne, pretože to, čo ste tu predviedli, viete, že bude sa pani zodpovedať, pani kolegyňa poslankyňa, ak nezahlasuje a všelijaké tie monštrá, všetko, čo používate, nepoužil ste to, ste to citovali, všetky tie slová ste priniesli liberáli a OĽANO do parlamentu. A potom sa sťažujete aj na výboroch, ako strašne vám ľudia ubližujú na Facebooku, aké strašné slová používajú, čo všetko voči vám robia. Viete, ak sme to povýšili do parlamentu, tak bežný človek si berie, že to je úplne bežná vec a môže to bežne používať. Takže ja by som poprosila možno aj trošku úcty, aby sme sa zároveň nevyhrážali kolega kolegovi, že ako musí hlasovať, prečo musí hlasovať proste, aké má kto svedomie. Ja si myslím, že každý tuná koná podľa najlepšieho... (Prerušenie vystúpenia časomerom.)
Pellegrini, Peter, predseda NR SR (2023-12-19):
Pani poslankyňa Nash.
Paška, Pavol, predseda NR SR (2012-06-28):
Ďakujem. S faktickými poznámkam? Končím možnosť sa prihlásiť s faktickou poznámkou. Pán poslanec Kaník, nech sa páči.
Jarjabek, Dušan, poslanec NR SR (2023-12-05):
Ďakujem, pán predsedajúci, za slovo. No tak videli ste v priamom prenose všetci, že najväčšia obrana je útok. Sulík a jeho pážatá po tom, čo nám tu teda vysvetlil, ako to v skutočnosti bolo, v úvodzovkách, odišli pohŕdavo k slovenskému občanovi, proste načo. A mňa štve, že s akou ľahkosťou sa tuná hovorí: 100-tisíc sem, 100-tisíc tam, 200-tisíc sem, 200-tisíc tam, veď čo to je? Len on sa vlastne priznal v priamom prenose, že je zlodej, dámy a páni. On totižto svoju obhajobu založil na tom, že a vy všetci ste väčší zlodeji ako ja. Toto je princíp toho rozhovoru, teda toho monológu, ktorý nám pán Sulík tuná predviedol. Veď toto je čosi totálne nehorázne! Tento zahraničný slovenský poslanec tuná skutočne predvádzal a predviedol, čo bola jeho minulosť a hlavne, čo bude jeho budúcnosť. On sa vlastne takto choval vždy k slovenským záujmom, či už išlo o Svätopluka, alebo o národné záujmy, o čokoľvek, alebo či tu predvádzal tých svojich nepodarených zahraničných priateľov, to proste je jeho postoj. Likvidovať, zničiť. A na záver povie, že a toto všetko ste zavinili vy, lebo my tri a pol roka sme tu vôbec nevládli. No tak to bude ešte veľká sranda pri tom rozpočte, preto lebo tieto veci určite sa budú spomínať, kto vlastne je zodpovedný za to, že táto republika tak vyzerá, ako je. Takíto blázni, ktorí boli v Dubaji a takto míňali slovenské peniaze na nič!
Mičovský, Ján, poslanec NR SR (2023-06-14):
Ďakujem za slovo a ďakujem aj za túto faktickú poznámku. Naozaj je to obrovský problém, začalo sa to riešiť v roku 2020, menovite sa to dostalo do programového vyhlásenia vlády, spomína sa tam Poša, spomína sa tam Chemko Strážske, spomína sa tam aj Dubová. Osobne som sa pričinil na tom, aby to tam bolo, prišli tam ministri, prišli tam odborníci, prišli tam vedci a naozaj to, čo sa 36 rokov neriešilo, sa začalo riešiť, ale treba pokračovať. Urobil sa veľký kus práce, ale ešte ten väčší je pred nami, takže súhlasím, treba nám aj nechať odkaz pre budúce vlády. Toto sa musí doriešiť, lebo tie polia, tá kontaminácia, to bude ešte nejaký ten rok trvať. A tie sudy, tých 1 200 ton, to treba spratať do roka s tým, že táto vláda, ju ešte raz takto prosím, vyhlási medzinárodnú verejnú súťaž na likvidáciu PCB-čiek, pretože je to naozaj najväčšia ekologická záťaž tohto druhu na svete a už neni najmenší dôvod na to, aby sme povedali, že raz sa to nejak vyrieši. Nevyrieši sa to raz tak, musíme to vyriešiť my hneď a teraz v tomto ešte období vášho mandátu. Pekne prosím, tie dve veci treba vykonať, sú zrealizovateľné, opakujem, kontajnery schovať do Teplárne a súťaž vyhlásiť, aby sa našili tí najlepší na svete, ktorí to vedia. Skúsenosti hovoria, že vo svete sú odborné kapacity, ktoré dokážu bez ďalších škôd zlikvidovať aj takéto obrovské množstvá. Nebude to jednoduché ani lacné, ale je to nevyhnutné. Ďakujem.
Jurinová, Erika, podpredsedníčka NR SR (2013-03-15):
Ďakujem, pán minister. Na vaše vystúpenie sú tri faktické poznámky. Uzatváram možnosť prihlásiť sa. Nech sa páči, pán poslanec Lipšic.
Zmajkovičová, Renáta, podpredsedníčka NR SR (2014-06-10):
V rozprave vystúpi pán poslanec Chmel. Nech sa páči.
R. Rafaj, poslanec: (2007-03-28):
A k tomu slovanskému rozmeru len pripomínam. Keď som si čítal, ako Štúrovci so Srbmi a ďalšími riešili spoločne veci slovanské, mali aj vtedy v 19. storočí rozdielne názory, ale vždy, keď si zaspievali hymnu Hej Slované alebo Hej Slováci, alebo v tej poľskej verzii, ako chcete, alebo v srbskej, čo sú vlastne štátne hymny, tak vždy našli spoločnú reč. A ja verím, že aj do budúcnosti budeme nachádzať aj slovanský rozmer, ktorý v našej zahraničnej politike chýba. Ďakujem.
Ľ. Mušková, poslankyňa: (2009-06-03):
Kto tu seje vietor neznášanlivosti až tak, že napríklad, že na obyčajnom futbalovom stretnutí minulý týždeň v Dunajskej Strede služba, ktorá sa má starať o poriadok na ihrisku, používa boxery, obušky, kopanie, pľutie na tých druhých? Nebolo to o športe, bolo to o vášňach. A je to škoda, škoda pre obidve strany. Treba sa nečinne prizerať, ako sa posúva hranica, ktorej prelomením začne búrka, ktorá nás všetkých môže zmiesť? Na záver poviem len toľko, že skutočne, ako to povedal pán predseda Mečiar, treba kričať o zodpovednosti k ľuďom, o zodpovednosti k pokojnému prežívaniu všetkých na tomto území. Ďakujem.
T. Cabaj, podpredseda NR SR: (2009-09-10):
Môžeme pristúpiť k ďalšej otázke. Pán poslanec Branislav Bačík položil pani ministerke práce, sociálnych vecí a rodiny Slovenskej republiky pani Viere Tomanovej túto otázku: „Vážená pani ministerka, aké sú dopady krízy na váš rezort v súčasnosti?“ Nech sa páči, poprosím, pani ministerka, o odpoveď.
Červeňáková, Elena, poslankyňa NR SR (2018-05-16):
... vlastne musela, vlastne ten odborný garant, aby vlastne mohol predpísať tú zdravotnícku pomôcku. Nám ide o to, my vieme, že v zdravotníckych zariadeniach je veľmi málo sestier a čo sa týka poskytovania, sú tam vlastne buď päť sestier alebo štyri sestry. Je pravda aj to, že mladé kolegyne nechcú ísť pracovať do sociálnych zariadení s tým, lebo majú veľmi nízke platy. Veď práve preto musíme aj; aj pracovné podmienky sú veľmi zložité v sociálnych zariadeniach a myslím si, že aj ministerstvo zdravotníctva, aj ministerstvo práce a sociálnych vecí bude mať na starosti tieto pracovné podmienky zmeniť a, samozrejme, aj finančné podmienky, aby išli aj do sociálnych zariadení pracovať aj mladé kolegyne.